EXPUNERE DE MOTIVE

**Secţiunea 1.**

**Titlul proiectului de act normativ**

|  |
| --- |
| **Lege** **privind aplicarea unor tarife rutiere pe reţeaua de drumuri naţionale din România** |

**Secțiunea 2.**

**Motivele emiterii actului normativ**

|  |  |
| --- | --- |
| * 1. Sursa proiectului de act normativ | Prin prezentul proiect de act normativ se urmărește instituirea cadrului legal privind aplicarea tarifelor rutiere pe rețeaua de drumuri naționale din Romania, stabilite în funcție de perioadă sau de distanța parcursă.  Necesitatea aprobării prezentului proiect de act normativ reiese din obligațiile asumate de către România prin Planul Național de Redresare și Reziliență. La capitolul „Componenta C4 – Transport sustenabil” din Planul Național de Redresare și Reziliență, este prevăzută ca măsură de reformă, Reforma 1. Transport sustenabil, decarbonizare și siguranță rutieră/1.1 Decarbonizarea rutieră în conformitate cu principiul „poluatorul plătește”. Jalonul prevăzut în Planul Național de Redresare și Reziliență pentru această măsură de reformă este Jalonul 59 reprezentat de Intrarea în vigoare a legii pentru punerea în aplicare a unui nou sistem de taxare bazat pe distanța parcursă pentru vehiculele grele de marfă (camioane) și a unor taxe mai mari de proprietate pentru cele mai poluante vehicule de pasageri (autoturisme/autobuze/autocare), pe baza principiului „poluatorul plătește” și a principiului impozitării ecologice. |
| 2.2 Descrierea situaţiei actuale | În prezent tarifele percepute de Compania Națională de Administrare a Infrastructurii Rutiere – S.A. pentru utilizarea rețelei de drumuri de interes național sunt reglementate prin dispozițiile Ordonanței Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, cu modificările și completările ulterioare. Prin acest act normativ este reglementat tariful de utilizare a rețelei de drumuri de interes național, respectiv rovinieta, tarif perceput în funcție de perioada parcursă. De asemenea, prin Ordonanța Guvernului nr. 15/2002, cu modificările și completările ulterioare este reglementat și tariful de trecere care este perceput pentru distanţa parcursă pe un sector de drum, pod, tunel sau trecătoare de munte, care face parte din reţeaua de drumuri naţionale din România, şi de tipul vehiculului.  De asemenea, prin Ordonanța Guvernului nr. 8/2022 privind interoperabilitatea sistemelor de tarifare rutieră electronică şi facilitarea schimbului transfrontalier de informaţii cu privire la neplata tarifelor rutiere, cu modificările ulterioare, a fost instituit cadrul general şi condiţiile care trebuie îndeplinite în vederea asigurării:  a) interoperabilităţii sistemelor de tarifare rutieră electronică pentru utilizarea infrastructurii rutiere de pe teritoriul României cu sistemele de tarifare rutieră electronică similare din Uniunea Europeană;  b) schimbului transfrontalier de informaţii privind vehiculele înmatriculate şi deţinătorii acestora, în cazul în care a fost constatată o neplată a tarifelor rutiere, de orice fel, în statele membre ale Uniunii Europene.  Prin Ordonanța Guvernului nr. 8/2022, cu modificările ulterioare, au fost transpuse dispozițiile Directivei (UE) [2019/520](https://lege5.ro/App/Document/gmztombugeya/directiva-nr-520-2019-privind-interoperabilitatea-sistemelor-de-taxare-rutiera-electronica-si-facilitarea-schimbului-transfrontalier-de-informatii-cu-privire-la-neplata-taxelor-rutiere-in-cadrul-uniun?d=2023-05-04) a Parlamentului European şi a Consiliului din 19 martie 2019 privind interoperabilitatea sistemelor de taxare rutieră electronică şi facilitarea schimbului transfrontalier de informaţii cu privire la neplata taxelor rutiere în cadrul Uniunii, publicată în Jurnalul Oficial al Uniunii Europene, seria L, nr. 91 din 29 martie 2019, cu modificările ulterioare.  Prin prezentul proiect de act normativ se urmărește instituirea unui cadrul legal unic care să cuprindă dispoziții referitoare atât la tariful rutier aplicat în funcție de perioada parcursă, dar și de distanța parcursă.  **I.** Astfel prin prezentul proiect de act normativ tariful rutier stabilit în funcție de perioada parcursă pe rețeaua de drumuri de interes național va fi reprezentat de rovinietă care va fi aplicabilă tuturor categoriilor de vehicule înmatriculate care sunt folosite pe această rețea, concepute şi construite pentru transportul de persoane și pentru transportul de marfă cu masă totală maximă autorizată (MTMA) mai mică sau egală cu 3,5 tone. Rovinieta se va aplica în funcţie de categoria vehiculului, de clasa de emisii poluante (EURO) și de durata de utilizare a reţealei de drumuri naţionale din România. Durata de utilizare cuprinde durata de parcurs, precum şi durata de staţionare.  Rovinieta se va aplica pe reţeaua de drumuri naţionale din România cu excepţia sectoarelor de drum naţional aflate în intravilanul municipiilor între indicatoarele de intrare/ ieşire în/ din acestea.  Rovinieta se va achita anterior utilizarii reţelei de drumuri naţionale din România si este structurata în funcţie de durata de utilizare a acesteia, astfel: o zi, 10 zile, 30 de zile, 60 de zile si 12 luni. Tariful zilnic nu depășește 9 % din tariful pentru 12 luni, tariful pe 10 zile nu depășește 12 % din tariful pentru 12 luni, tariful lunar nu depășește 19 % din tariful pentru 12 luni iar tariful pe două luni nu depășește 30 % din tariful pentru 12 luni. Nivelul rovinietei se va aproba prin ordin al ministrului transporturilor si infrastructurii.  Responsabilitatea deținerii rovinietei valabile va reveni în exclusivitate utilizatorilor.  Înregistrarea în format electronic a informaţiilor privind achitarea rovinietei, gestiunea datelor privind vehiculele pentru care acesta a fost achitat, monitorizarea şi controlul achitării rovinietei prin intermediul mijloacelor tehnice se va face printr-un sistem informatic, care va fi denumit generic SER.  Rovinieta se stabilește în lei. Prezentul proiect de lege cuprinde dispoziții aferente excepțiilor de la plata rovinietei, respectiv pentru vehiculele:  a) deţinute în proprietate sau, după caz, folosite în baza unui drept legal, conform datelor înscrise în certificatul de înmatriculare, de:  (i) unităţile Ministerului Apărării Naţionale;  (ii) unităţile Ministerului Afacerilor Interne;  (iii) unităţile Serviciului Român de Informaţii;  (iv) unităţile Serviciului de Informaţii Externe;  (v) unităţile Serviciului de Protecţie şi Pază;  (vi) unităţile Serviciului de Telecomunicaţii Speciale;  (vii) Administraţia Naţională a Penitenciarelor şi unităţile subordonate acesteia;  (viii) serviciile publice comunitare pentru situaţii de urgentă, reglementate prin Ordonanţa Guvernului nr. 88/2001 privind înfiinţarea, organizarea şi funcţionarea serviciilor publice comunitare pentru situaţii de urgentă, aprobată cu modificări şi completări prin Legea nr. 363/2002, cu modificările şi completările ulterioare;  (ix) Compania Naţională de Administrare a Infrastructurii Rutiere - S.A. şi subunităţile acesteia;  (x) Inspectoratul de Stat pentru Controlul în Transportul Rutier;  (xi) Societatea Naţională de Cruce Roşie din România;  b) prevăzute ca fiind exceptate prin acordurile şi tratatele internaţionale la care România este parte;  c) folosite în transportul public local de persoane prin servicii regulate.  d) autorizate pentru efectuarea transportul şcolar.  e) tip ambulanţă detinute de autoritati/entitati publice  De asemenea, utilizatorii vehiculele care efectuează transporturi în cadrul unor misiuni de protecţie civilă sau misiuni umanitare pe teritoriul României sau care tranzitează România în acest scop beneficiază de scutire pentru utilizarea retelei de drumuri nationale din Romania, pe baza solicitării transmise CNAIR de Ministerul Afacerilor Interne, prin Departamentul pentru Situaţii de Urgenţă.  Fapta de a circula fără rovinietă valabilă constituie contravenţie continua şi se sancţionează cu amendă. In scopul descurajării circulației fara rovinieta valabilă, amenda prevăzută la alin. (1) se stabileste intre un minim, reprezentând dublul rovinietei pentru 12 luni si un maxim, reprezentând de patru ori rovinieta pentru 12 luni.  **II.** Totodată, prin prezentul proiect de act normativ tariful rutier stabilit în funcție de distanța parcursă pe rețeaua de drumuri de interes național va fi reprezentat de TollRo.  CNAIR este entitatea desemnată să perceapă și să încaseze TollRo.  TollRo se va aplica pentru toate vehiculele înmatriculate care sunt folosite pe acesta, concepute şi construite pentru transportul de marfă cu masă totală maximă autorizată (MTMA) mai mare de 3,5 tone. Vehiculele de transport mixt se asimilează, din punct de vedere al TollRo, cu vehiculele de transport marfă.  Pentru colectarea TollRo prin STRR se introduce sistemul de tarifare rutiera electronica in Romania, denumit STRR. STRR este interoperabil cu sistemele de tarifare rutieră electronică din celelalte state membre ale UE prin intermediul SETRE, complementar STRR. STRR oferă utilizatorilor SETRo acces la SETRE.  TollRo se va percepe pentru utilizarea domeniului SETRE România, care este reprezentat de reţeaua de drumuri naţionale din România, cu excepţia sectoarelor de drum naţional aflate în intravilanul municipiilor între indicatoarele de intrare/ ieşire în/ din acestea, pentru utilizarea căreia tariful de trecere datorat este colectat prin intermediul unui sistem de tarifare rutieră electronică.  TollRO se stabileste în funcţie de un tariful unitar si de distanta parcursă pe un sector de drum din domeniul SETRE Romania exprimată in unități intregi de kilometri. Tariful unitar cuprinde un tarif de utilizare a infrastructurii si un tarif bazat pe costuri externe care au la bază principiile recuperării costurilor infrastructurii si cele legate de poluarea atmosferică generată de trafic, in conformitate cu Directiva 1999/62/CE.  TollRo se calculează prin înmulțirea tarifului unitar cu distanța parcursă. Categoriile și nivelul tarifului unitar se aprobă prin ordin al ministrului transporturilor și infrastructurii.  TollRO poate fi achitat:   1. în baza unui contract încheiat de un utilizator SETRo cu un furnizor SETRo. 2. în baza unui tichet de rută cu o singură trecere, emis prin intermediul aplicațiilor informatice interconectate cu STRR. Tichetul de rută se achită anterior efectuării trecerii. 3. prin aplicație mobile pusă la dispoziția utilizatorilor cu titlu gratuit de CNAIR;   Aplicația mobilă poate fi utilizată pentru vehiculele înmatriculate în România. Extinderea utilizării aplicației mobile pentru vehiculele înmatriculate în alte state se stabilește prin ordin al ministrului transporturilor și infrastructurii.  TollRo se stabilește în lei. Prezentul proiect de lege cuprinde dispoziții aferente excepțiilor de la plata TollRo, respectiv pentru vehiculele:  a) deţinute în proprietate sau, după caz, folosite în baza unui drept legal, conform datelor înscrise în certificatul de înmatriculare, de:  (i) unităţile Ministerului Apărării Naţionale;  (ii) unităţile Ministerului Afacerilor Interne;  (iii) unităţile Serviciului Român de Informaţii;  (iv) unităţile Serviciului de Informaţii Externe;  (v) unităţile Serviciului de Protecţie şi Pază;  (vi) unităţile Serviciului de Telecomunicaţii Speciale;  (vii) Administraţia Naţională a Penitenciarelor şi unităţile subordonate acesteia;  (viii) serviciile publice comunitare pentru situaţii de urgentă, reglementate prin Ordonanţa Guvernului nr. 88/2001 privind înfiinţarea, organizarea şi funcţionarea serviciilor publice comunitare pentru situaţii de urgentă, aprobată cu modificări şi completări prin Legea nr. 363/2002, cu modificările şi completările ulterioare;  (ix) Compania Naţională de Administrare a Infrastructurii Rutiere - S.A. şi subunităţile acesteia;  (x) Societatea Naţională de Cruce Roşie din România;  b) prevăzute ca fiind exceptate prin acordurile şi tratatele internaţionale la care România este parte.  De asemenea, utilizatorii vehiculele care efectuează transporturi în cadrul unor misiuni de protecţie civilă sau misiuni umanitare pe teritoriul României sau care tranzitează România în acest scop beneficiază de scutire de la obligația de plată a TollRo, pe baza solicitării transmise CNAIR de Ministerul Afacerilor Interne, prin Departamentul pentru Situaţii de Urgenţă.  CNAIR stabilește cuantumul TollRo datorat și încasează suma aferentă:  a) de la furnizorul SETRo, pe baza declarațiilor privind TollRo transmise. Încasarea acestei sume de CNAIR se realizează independent de momentul efectuării plății acesteia între utilizator și furnizorul SETRo;  b) de la utilizatorul domeniului SETRE România, în baza datelor din tichetul de rută, înscrise în STRR;  c) de la utilizatorul domeniului SETRE România, în cazul utilizării aplicației mobile, în baza datelor colectate de la aceasta.  Serviciile de tarifare rutieră electronică pe domeniul SETRE România, oferite în conformitate cu prezenta lege vor respecta dispozițiile Ordonanței Guvernului nr. 8/2022 privind interoperabilitatea sistemelor de tarifare rutieră electronică şi facilitarea schimbului transfrontalier de informaţii cu privire la neplata tarifelor rutiere, cu modificarile ulterioare.  Pentru utilizarea domeniului SETRE România, utilizatorii pot încheia contracte privind serviciile de tarifare rutieră electronică cu oricare furnizor SETRo, pot achiziționa tichete de rută sau pot utiliza aplicația mobilă.  În cazul în care a fost constată neplata TollRo, utilizatorii au obligația de a plăti către CNAIR un tarif compensatoriu. Cuantumul tarifului compensatoriu este:   1. de o sută de ori valoarea TollRo datorat, dar nu mai mult de 1.000 lei în situația în care se poate stabili distanța parcursă pe domeniul SETRE România; în acest caz valoarea TollRo achitată necorespunzător nu se restituie; 2. de 2.000 lei, în situația în care nu se poate stabili distanța parcursă pe domeniul SETRE România.   În cazul constatării unei neplăți a TollRo pentru un vehicul înmatriculat într-un stat membru al Uniunii Europene, CNAIR notifică deținătorului vehiculului, prin intermediul unei scrisori de informare, neplata, obligația de achitare a tarifului compensatoriu, precum și a cheltuielilor administrative generate de notificare.  Plata sumelor datorate se efectuează în termen de maxim de 72 ore de la primirea scrisorii de informare. Plata se consideră efectuată la momentul creditării contului CNAIR cu suma datorată.  Achizarea tarifului compensatoriu pune capăt neplăţii şi oricăror sancţiuni ulterioare împotriva deţinătorului vehiculului. Neplata acestor sume constituie contravenție și se sancționează cu amenda contravențională. În cazul TollRo contravenția nu este continuată. În scopul descurajării neplății TollRo, amenda se stabilește între un minim, reprezentând de 10 ori cuantumul tarifului compensatoriu și un maxim, reprezentant de 20 de ori tariful compensatoriu.  La efectuarea controlului prin oprirea vehiculului, în situaţia în care se constată că a avut loc o neplată a TollRo, personalul abilitat conform prezentei legi notifică conducătorul, după identificarea acestuia, prin intermediul unei înștiințări de plată, cu privire la obligativitatea achitării tarifului compensatoriu. În această situație, tariful compensatoriu se plătește pe loc prin mijloace electronice în contul indicat în înștiințarea de plată. În cazul refuzului conducatorului vehiculului de a achita tariful compensatoriu, personalul abilitat face mențiune despre aceasta în înștiintarea de plată, constată contravenția, stabilește amenda și încheie procesul - verbal de contravenție pe numele acestuia. În cazul vehiculelor înmatriculate într-un stat care nu este membru al Uniunii Europene, procesul – verbal de contravenție se comunică Poliției de Frontieră care nu va perminte intrarea în România a conducătorului vehiculului, până la achitarea amenzii contravenționale.  Pentru medierea între CNAIR ca entitate desemnată să perceapă TollRo şi furnizorii SETRo cu care aceasta are încheiate contracte sau cu care se află în negocieri pentru încheierea unor astfel de contracte se va institui un organism de mediere, în conformitate cu prevederile art. 11 din Ordonanta Guvernului nr.8/2022, cu modificările ulterioare.  Sumele încasate în urma aplicării de către CNAIR a rovinietei, a TollRo şi a tarifului compensatoriu se constituie venit la dispoziţia acesteia şi vor fi utilizate pentru proiectarea, repararea, administrarea, întreţinerea, exploatarea şi modernizarea drumurilor de interes naţional, precum şi pentru garantarea şi rambursarea creditelor externe şi interne contractate în acest scop, inclusiv pentru plăţi în numele autorităţii publice contractante, ca urmare a obligaţiilor asumate în cadrul contractelor de parteneriat public-privat în sectorul drumurilor naţionale şi autostrăzilor.  Sumele provenite din amenzile aplicate conform prezentei legi se fac venit integral:  a) bugetul de stat, in cazul persoanelor juridice romane si straine, precum si in cazul persoanelor fizice fără domiciliu în România:  b) bugetele locale ale unităţii/subdiviziunii administrativ-teritoriale în care contravenientul îşi are domiciliul, in cazul persoanelor fizice romane  În aplicarea dispozitiilor prezentei legi, prelucrarea datelor cu caracter personal se realizează în condiţiile şi cu respectarea prevederilor Regulamentului (UE) 2016/679, ale Legii [nr. 190/2018](https://lege5.ro/App/Document/gi4dsnjugi2q/legea-nr-190-2018-privind-masuri-de-punere-in-aplicare-a-regulamentului-ue-2016-679-al-parlamentului-european-si-al-consiliului-din-27-aprilie-2016-privind-protectia-persoanelor-fizice-in-ceea-ce-priv?d=2023-05-04) privind măsuri de punere în aplicare a Regulamentului (UE) [2016/679](https://lege5.ro/App/Document/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?d=2023-05-04) al Parlamentului European şi al Consiliului din 27 aprilie 2016 privind protecţia persoanelor fizice referitor la prelucrarea datelor cu caracter personal şi privind libera circulaţie a acestor date şi de abrogare a Directivei [95/46/CE](https://lege5.ro/App/Document/gm3dmobzga3q/directiva-nr-46-1995-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-libera-circulatie-a-acestor-date?d=2023-05-04) (Regulamentul general privind protecţia datelor), cu modificările ulterioare, ale Legii [nr. 506/2004](https://lege5.ro/App/Document/gu3dsnry/legea-nr-506-2004-privind-prelucrarea-datelor-cu-caracter-personal-si-protectia-vietii-private-in-sectorul-comunicatiilor-electronice?d=2023-05-04) privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificările şi completările ulterioare, şi ale Legii [nr. 363/2018](https://lege5.ro/App/Document/gmytinjygqza/legea-nr-363-2018-privind-protectia-persoanelor-fizice-referitor-la-prelucrarea-datelor-cu-caracter-personal-de-catre-autoritatile-competente-in-scopul-prevenirii-descoperirii-cercetarii-urmaririi-pen?d=2023-05-04) privind protecţia persoanelor fizice referitor la prelucrarea datelor cu caracter personal de către autorităţile competente în scopul prevenirii, descoperirii, cercetării, urmăririi penale şi combaterii infracţiunilor sau al executării pedepselor, măsurilor educative şi de siguranţă, precum şi privind libera circulaţie a acestor date.  Nu în ultimul rând, prin prezentul proiect de act normativ se urmărește ca prevederile Ordonantei Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări si completări prin Legea 424/2002, cu modificările si completările ulterioare, să fie abrogate începand cu data de 1 ianuarie 2026. De asemenea, ca urmare a abrogării dispozițiilor Ordonanței Guvernului nr. 15/2002, cu modificările și completările ulterioare, începand cu data de 1 ianuarie 2026, rovinietele emise, in baza prevederilor Ordonantei Guvernului nr. 15/2002, cu modificările si completările ulterioare, isi incetează valabilitatea. Totodată și peajele emise in baza prevederilor Ordonantei Guvernului nr. 15/2002, cu modificările si completările ulterioare si neutilizate, isi incetează valabilitatea, începand cu data de 1 ianuarie 2026. Pentru aceste categorii de rovinietele si peajele, CNAIR restituie, la solicitarea scrisă a utilizatorului, sumele reprezentând contravaloarea rovinietei, corespunzătoare perioadei de neutilizare si contravaloarea peajelor neutilizate. |
| 2.3. Schimbări preconizate | Prin prezentul proiect de at normativ se urmărește instituirea cadrului legal privind aplicarea tarifelor rutiere pe rețeaua de drumuri naționale din Romania, stabilite în funcție de perioadă sau de distanța parcursă. |
| * 1. Alte informații | Nu au fost identificate. |

**Secțiunea 3.**

**Impactul socio-economic al proiectului de act normativ**

|  |  |
| --- | --- |
| * 1. Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest domeniu. |
| * 1. Impactul social | Proiectul de act normativ nu se referă la acest domeniu. |
| * 1. Impactul asupra drepturilor şi libertăţilor fundamentale ale omului | Proiectul de act normativ nu se referă la acest domeniu. |
| * 1. Impactul macroeconomic      1. Impactul asupra economiei şi asupra principalilor indicatori macroeconomici   3.4.2. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest domeniu. |
| * 1. Impactul asupra mediului de afaceri | Proiectul de act normativ nu se referă la acest domeniu. |
| * 1. Impactul asupra mediului înconjurător | Prin proiectul de act normativ se urmărește instituirea unor tarife rutiere în scopul protejării mediului inconjurător. |
| 3.7. Evaluarea costurilor şi beneficiilor din perspectiva inovării şi digitalizării | Prin instituirea sistemelor electronice potrivit prezentei legi, seîncurajată digitalizarea. |
| 3.8. Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest domeniu. |
| 3.9. Alte informații | Nu au fost identificate. |

**Secțiunea 4.**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung, (pe 5 ani), inclusiv informaţii cu privire la cheltuieli şi venituri"**

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe cinci ani |
| - mii lei - | | | | | | |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor de stat: |  |  |  |  |  |  |
| (i) contribuţii de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fişa financiară prevăzută la art. 15 din Legea nr. [500/2002](file:///C:\Users\user\sintact%204.0\cache\Legislatie\temp197918\00057056.htm) privind finanţele publice, cu modificările şi completările ulterioare, însoţită de ipotezele şi metodologia de calcul utilizată;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest domeniu. | | | | | |
| 4.8. Alte informaţii | Nu au fost identificate. | | | | | |

**Secţiunea 5.**

**Efectele proiectului de act normativ asupra legislaţiei în vigoare**

|  |  |
| --- | --- |
| 5.1.Măsuri normative necesare pentru aplicarea prevederilor proiectului de act normativ.  **a)**acte normative ce vor fi modificate sau abrogate ca urmare a intrării în vigoare a proiectului de act normativ. | După intrarea în vigoare a prezentului proiect de act normativ, ministrul transporturilor și infrastructurii va emite ordine în vederea aprobării:   1. normelor metodologice de aplicare a legii, 2. nivelului rovinietei, a TollRo și a formei și conținutului scrisorii de informare și al înștiințării de plată.   După intrarea în vigoare a prezentului proiect de act normativ, ministrul transporturilor și infrastructurii și ministrul afacerilor interne vor emite un ordin comun în vederea aprobării documentelor și condițiilor necesare pentru exceptarea de la plata rovinietei și a TollRo a transporturilor în cadrul unor misiuni de protecţie civilă sau misiuni umanitare pe teritoriul României sau care tranzitează România în acest scop, precum și a documentelor și condițiilor necesare scutirii de la plata rovinietei și a TollRo.  Începând cu data de 1 ianuarie 2026, prevederile Ordonantei Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări si completări prin Legea 424/2002, cu modificările si completările ulterioare, se abrogă. |
| 5.2. Impactul asupra legislaţiei în domeniul achiziţiilor publice  a)descrierea impactului legislativ  b)prezentarea normelor cu impact la nivel operaţional/tehnic | Proiectul de act normativ nu se referă la acest domeniu. |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).  5.3.1. Măsuri normative necesare transpunerii directivelor UE  a)tipul, titlul, numărul şi data directivei UE ale cărei cerinţe sunt transpuse de proiectul de act normativ;  b)obiectivele directivei UE;  c)tipul de transpunere a directivei UE în cauză  d)termenele-limită pentru transpunerea directivelor UE vizate  5.3.2. Măsuri normative necesare aplicării actelor legislative ale UE.  a)justificarea necesităţii adoptării măsurilor incluse în proiect în vederea aplicării actului legislativ al UE;  b)tipul, titlul, numărul şi data actului legislativ al UE pentru care se creează cadrul de aplicare. | Proiectul de act normativ este compatibil cu legislaţia comunitară în materie.  Prezentul proiect de act normativ transpune art. 7a alin. (3) din Directiva nr. 362/2022 de modificare a Directivelor 1999/62/CE, 1999/37/CE şi (UE) 2019/520, în ceea ce priveşte taxarea vehiculelor pentru utilizarea anumitor infrastructuri, publicată în Jurnalul Oficial al Uniunii Europene, seria L, nr. 69 din 4 martie 2022.  Termenul de transpunere al art. 7a alin. (3) din Directiva nr. 362/2022 de modificare a Directivelor 1999/62/CE, 1999/37/CE şi (UE) 2019/520, în ceea ce priveşte taxarea vehiculelor pentru utilizarea anumitor infrastructuri, publicată în Jurnalul Oficial al Uniunii Europene, seria L, nr. 69 din 4 martie 2022 este de 25 martie 2024. |
| 5.4. Hotărâri ale Curţii de Justiţie a Uniunii Europene | Proiectul de act normativ nu se referă la acest domeniu. |
| 5.5. Alte acte normative şi/sau documente internaţionale din care decurg angajamente asumate | Proiectul de act normativ nu se referă la acest domeniu. |
| 6. Alte informaţii | Nu au fost identificate |

**Secţiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest domeniu. |
| 6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ a fost afișat pe site-ul Ministerului Transporturilor și Infrastructurii. |
| 6.3. Informaţii despre consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. [521/2005](file:///C:\Users\user\sintact%204.0\cache\Legislatie\temp197918\00083962.htm) privind procedura de consultare a structurilor asociative ale autorităţilor administraţiei publice locale la elaborarea proiectelor de acte normativ | Proiectul de act normativ nu se referă la acest domeniu. |
| 6.4. Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest domeniu. |
| 6.5.Informaţii privind avizarea de către  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Proiectul de act normativ a primit avizul Consiliului Legislativ nr. |
| 6. Alte informaţii | Nu au fost identificate. |

**Secţiunea 7.**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 7.1.Informarea societăţii civile cu privire la elaborarea proiectului de act normativ | Proiectul prezentului act normativ a îndeplinit procedura prevăzută de Legea nr. 52/2003 privind transparenţa decizională în administraţia publică, republicată. |
| 7.2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest domeniu. |
| 7.3. Alte informaţii | Nu au fost identificate. |

**Secţiunea 8.**

**Măsuri privind implementarea, monitorizarea şi evaluarea proiectului de act normativ**

|  |  |
| --- | --- |
| 8.1. Măsurile de punere în aplicare a proiectului de act normativ | În scopul furnizarii datelor necesare pentru identificarea detinatorul vehiculului, în vederea constatării contravenţiei şi aplicarea sancţiunii Ministerul Afacerilor Interne, prin Direcţia Regim Permise de Conducere şi Înmatriculare a Vehiculelor si Directia Generală pentru Evidenta Persoanelor si Ministerul Justitiei, prin Oficiul Național al Registrului Comerțului si Ministerul Transporturilor si Infrastructurii, prin CNAIR incheie protocoale de colaborare.  Desemnearea de către Ministerul Transporturilor și a Infrastructurii a organismului de mediere. |
| 8.2. Alte informaţii | Nu au fost identificate. |

Pentru considerentele de mai sus, am elaborat alăturatul proiect de Lege privind aplicarea unor tarife rutiere pe reţeaua de drumuri naţionale din România,care, în forma prezentată, a fost avizat de ministerele interesate şi pe care îl supunem spre adoptare.

**VICEPRIM-MINISTRU,**

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**AVIZĂM:**

**MINISTRUL AFACERILOR INTERNE**

**LUCIAN NICOLAE BODE**

**MINISTRUL AFACERILOR EXTERNE**

**BOGDAN LUCIAN AURESCU**

**MINISTERUL JUSTIȚIEI**

**MARIAN-CĂTĂLIN PREDOIU**

**MINISTRUL INVESTIȚIILOR ȘI PROIECTELOR EUROPENE**

**MARCEL-IOAN BOLOȘ**

**SECRETAR DE STAT**

**IONEL SCRIOȘTEANU**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ADRIAN DANIEL GĂVRUȚA**

**DIRECȚIA GENERALĂ JURIDICĂ**

**DIRECTOR GENERAL**

**MARIUS TOADER**

**DIRECȚIA ECONOMICĂ**

**DIRECTOR**

**LAURA DIANA GÎRLĂ**

**DIRECȚIA AFACERI EUROPENE ȘI RELAȚII INTERNAȚIONALE**

**DIRECTOR**

**GABRIELA SÎRBU**

**DIRECȚIA TRANSPORT RUTIER**

**DIRECTOR**

**ADRIANA KALAPIS**

**DIRECȚIA GENERALĂ PROGRAME EUROPENE TRANSPORT**

**DIRECTOR GENERAL**

**FELIX ARDELEAN**

**DIRECȚIA INFRASTRUCTURĂ RUTIERĂ ȘI INVESTIȚII**

**DIRECTOR**

**MIHAELA MOCANU**

**COMPANIA NAȚIONALĂ DE ADMINISTRARE A INFRASTRUCTURII RUTIERE - S.A.**

**DIRECTOR GENERAL**

**ING. CRISTIAN PISTOL**

|  |  |
| --- | --- |
| **DIRECȚIA JURIDICĂ**  **DIRECTOR**  **Andrei FILIPESCU**  **AVIZAT**  **SERVICIUL DATE PUBLICE**  **ȘEF SERVICIU**  **Cons. Jur. Raluca PALII** | **DIRECȚIA VENITURI ȘI INCASĂRI COMERCIALE**  **DIRECTOR**  **Lucian CALMUȘ**  **Întocmit**  **SERVICIUL ADMINISTRARE SIEGMCR**  **ȘEF SERVICIU**  **Bogdan RĂDULESCU** |